Polisieman vas na meisie in botsing sterfŉ Tienermeisie is Saterdag dood in ŉ botsing in Butterworth in die Oos-Kaap waarby ŉ polisiebeampte, wat glo dronkbestuur het, betrokke was. ŉ Polisiewoordvoerder, kapt. Jackson Manatha, sê ŉ motor met ses insittendes het reg van voor gebots teen ŉ bakkie wat deur ŉ polisie konstabel bestuur is. ŉ 16-jarige meisie is op die toneel dood. Die ander vyf insittendes in die motor is ernstig beseer. Die twee insittendes in die konstabel se bakkie is nie in die botsing beseer nie. Die konstabel is in hegtenis geneem vir dronkbestuur. ŉ Saak van strafbare manslag word ondersoek.